13.

A bejelentett szerződések spanyolországi üzemanyagtöltő állomások által kötött kizárólagos beszerzési szerződések. Nyolc különböző szerződéstípust használnak, egyrészt attól függően, hogy az üzemanyagtöltő állomás milyen tulajdonosi rendszerben működik, másrészt hogy milyen kereskedelmi kapcsolat van a Repsol C.P.P. és az üzemanyagtöltő állomás üzemeltetője között. a) Az ún. „CODO-ügynök” szerződés. Szerződés üzemanyagok forgalmazására a Repsol C.P.P. tulajdonában álló üzemanyagtöltő állomásokon, melyek üzemeltetője bérlő. Az üzemeltető ügynöki státusban van. b) Az ún. „CODO-viszonteladó” szerződés. Szerződés üzemanyagok forgalmazására a Repsol C.P.P. tulajdonában álló üzemanyagtöltő állomásokon, melyek üzemeltetője bérlő. Az üzemeltető viszonteladói státusban van. c) Az ún. „DODO-ügynök” szerződés. Szerződés üzemanyagok forgalmazására az üzemeltető tulajdonában álló üzemanyagtöltő állomásokon. Az üzemeltető ügynöki státusban van. d) Az ún. „DODO-viszonteladó” szerződés. Szerződés üzemanyagok forgalmazására az üzemeltető tulajdonában álló üzemanyagtöltő állomásokon. Az üzemeltető viszonteladói státusban van. e) Az ún. „ haszonélvező ügynök” szerződés. Szerződés a Repsol C.P.P. és egy olyan üzemanyagtöltő állomás tulajdonosa között, amelyre a tulajdonos haszonélvezeti jogot jegyeztet be a Repsol C.P.P. javára. Mint haszonélvező, a Repsol C.P.P. egyidejűleg üzemeltetésre bérbe adja az üzemanyagtöltő állomást a haszonélvezeti joggal megterhelt tulajdonosnak vagy egy, a haszonélvezeti joggal megterhelt tulajdonoshoz kötődő külső félnek. A szerződés végén a haszonélvezeti joggal megterhelt tulajdonos automatikusan visszakapja az üzemanyagtöltő állomás feletti teljes körű tulajdonjogát. Az átruházást egy üzemanyag-forgalmazási megállapodás egészíti ki. Az üzemeltető ügynöki státusban van. f) Az ún. „haszonélvező viszonteladó” szerződés. Szerződés a Repsol C.P.P. és egy olyan üzemanyagtöltő állomás tulajdonosa között, amelyre a tulajdonos haszonélvezeti jogot jegyeztet be a Repsol C.P.P. javára. Mint haszonélvező, a Repsol C.P.P. egyidejűleg üzemeltetésre bérbe adja az üzemanyagtöltő állomást a haszonélvezeti joggal megterhelt tulajdonosnak vagy egy, a haszonélvezeti joggal megterhelt tulajdonoshoz kötődő külső félnek. A szerződés végén a haszonélvezeti joggal megterhelt tulajdonos automatikusan visszakapja az üzemanyagtöltő állomás feletti teljes körű tulajdonjogát. Az átruházást egy üzemanyag-forgalmazási megállapodás egészíti ki. Az üzemeltető viszonteladói státusban van. g) Az ún. „épített ingatlan tulajdonosa ügynök” szerződés. Szerződés a Repsol C.P.P. és egy telektulajdonos között, amelyre a tulajdonos építettingatlan-tulajdonosi jogot jegyeztet be a Repsol C.P.P. javára, amely tulajdonosává válik mindannak, ami a telken épített tulajdon, vagy amit jövőben építenek, míg szerződőtársa továbbra is tulajdonosa marad a teleknek. Mint az építmény tulajdonosa, a Repsol C.P.P. egyidejűleg üzemeltetésre bérbe adja az üzemanyagtöltő állomást a telektulajdonosnak vagy egy, a telektulajdonoshoz kötődő külső félnek. A szerződés végén a telektulajdonos automatikusan visszakapja az üzemanyagtöltő állomás feletti teljes körű tulajdonjogát. Az átruházást egy üzemanyag-forgalmazási megállapodás egészíti ki. Az üzemeltető ügynöki státusban van. h) Az ún. „épített ingatlan tulajdonosa-viszonteladó” szerződés. Szerződés a Repsol C.P.P. és egy telektulajdonos között, amelyre a tulajdonos építettingatlan-tulajdonosi jogot jegyeztet be a Repsol C.P.P. javára, amely tulajdonosává válik mindannak, ami a telken épített tulajdon, vagy amit jövőben építenek, míg szerződőtársa továbbra is tulajdonosa marad a teleknek. Mint az építmény tulajdonosa, a Repsol C.P.P. egyidejűleg üzemeltetésre bérbe adja az üzemanyagtöltő állomást a telektulajdonosnak vagy egy, a telektulajdonoshoz kötődő külső félnek. A szerződés végén a telektulajdonos automatikusan visszakapja az üzemanyagtöltő állomás feletti teljes körű tulajdonjogát. Az átruházást egy üzemanyag-forgalmazási megállapodás egészíti ki. Az üzemeltető viszonteladói státusban van.